2024.—2025. gada UEFA Čempionu līgas sezona
2024.—2025. gada UEFA Čempionu līgas sezona ir Eiropas spēcīgākā futbola klubu turnīra 70. sezona un 33. ar UEFA Čempionu līgas nosaukumu. To organizē UEFA. Sezona sākās ar 1. kvalifikācijas kārtu 2024. gada 9. jūlijā. Kvalifikācijas spēles notiks līdz 28. augustam. Pamatturnīrs jeb līgas fāze sāksies 2024. gada 17. septembrī, bet sezona noslēgsies 2025. gada 31. maijā ar finālu Allianz Arena stadionā Minhenē, Vācijā. Šī ir pirmā sezona jaunā formātā, kur līgas fāzē katra komanda aizvada astoņas spēles pret dažādiem pretiniekiem, bet visas 36 komandas ir klasificētas vienā grupā.